**ČO TREBA VEDIEŤ A ČO ROBIŤ PRI PRÍCHODE DO MŠ V ZMENENÝCH PODMIENKACH od 2.9.2020:**

- prevádzka MŠ je čase od: **6,00 h.-16,00h**. v pracovných dňoch.

**- dochádzka do MŠ je umožnená len deťom z rodín, ktoré nie sú v karanténe,**

**- žiadame rodičov, ktorých deti nenastúpia od 2.9.2020 do MŠ z rôznych dôvodov, aby túto skutočnosť telefonicky oznámili v zástupkyni MŠ do 28.8.2020 na tel.čísle :0901 702 305,**

- v prvý deň nástupu do MŠ (2.sep.) možno rátať so zdržaním pri preberní dieťaťa do MŠ. Deti môžete vodiť v čase od: 6,00h.-8,00 h, Po 8,00h sa MŠ zatvára. V nevyhnutných prípadoch (návšteva lekára, rodinné záležitosti...)možno dieťa priviesť aj v inom čase, ale až po dohode, napr. telefonickom (033 7704143, na tomto čísle môžete dieťa z MŠ aj odhlásiť),

-V prvý deň prineste vytlačené, vyplnené a podpísané tieto dve tlačivá: **Zdravotný** **dotazník rodiča, Vyhlásenie** **ZZ o bezinfekčnosti a Splnomocnenie**(nájdete ich na stránke MŠ pod textom, ak tieto tlačivá nemáte možnosť vytlačiť, budú k dispozícií na dverách ZŠ v euroobale, tiež aj euroobale na hlavnom vchode MŠ, vypíšete si ich ešte pred vstupom do MŠ).Tieto tlačivá pri vstupe do budovy odovzdáte. Bez týchto tlačív dieťa nepreberieme!Ďalšie tlačivá ako: Dotazníky pre rodičov o deťoch(**do dotazníka napíšte svoje emailové adresy** pre dištančné komunikovanie), Súhlas so spravovaním osobných údajov, Univerzálny informovaný súhlas dostanete pri vstupe do MŠ v prvý deň.Tieto treba priniesť tiež obratom späť do MŠ, najlepšie na druhý deň odovzdať triednej učiteľke.

- Skrinky všetkých detí sú na prízemí v šatňovom priestore, sú označené menom dieťaťa a obrázkom. Vyhlásenie ZZ o bezinfekčnosti sa vypisuje aj vždy po troch dňoch neprítomnosti dieťaťa v MŠ a bez vyzvania odovzdá učiteľke na triede. Bude k dispozícií na dverách MŠ, na webovej stránke MŠ. Dátum na tlačivách vypíšte: 2.9.2020, ak dieťa nastúpi neskôr, tak daný dátum nástupu.

- do budovy vchádzajte po vyzvaní,  naraz spolu v šatni môžu byť len štyria rodičia a ich deti. Deti chodia do MŠ v sprievode **len jedného ZZ alebo jednej sprievodnej osoby.(na Splnomocnení budú tieto osoby uvedené. Je nutné uviesť aj takú osobu, ktorá v prípade ochorenia dieťaťa bezodkladne príde pre dieťa a vyzdvihne ho.)**

- dodržiavali medzi sebou odstup 2 metre,

- zbytočne sa pred MŠ nezdržiavali,

- ráno chodili s dostatočným časovým predstihom,

- pri vstupe deťom aj sebe dezinfikovali ruky bez vyzvania, deťom bude počas prvého mesiaca meraná aj teplota,

-nezdržiavali sa v budove MŠ dlho, dieťa pri skrinke prezuli a poslali do svojej triedy, **nevchádzali do nej**. Pri preberaní detí na obed postupovali nasledovne: :1.deti z malej a strednej triedy od: 12,05h, 2.deti z veľkých tried od 12,30h.-12,45h.Neskôr sa škôlka zamyká. Pri preberaní detí z MŠ po spánku, 1.deti z malej a strednej triedy v čase od: 14,45 h, 2.deti z veľkých tried: v čase od: 15,00-15,55h. od 16,00h sa MŠ začína dezinfikovať, v túto hodinu sa v MŠ už nemôžu nachádzať žiadne cudzie osoby!

- Dôležité je, aby ste vysvetlili dieťaťu doma veku primerane priebeh ranného filtra a fungovanie MŠ.

- v skrinke dieťaťu nechali: čisté náhradné oblečenie, prezuvky, pyžamo, hrebeň, jednorázové vreckovky,jedno náhradné **rúško (v jednom dieťa príde z domu a odloží si ho až v triede a druhé mu v skrinke necháte náhradné – čisté zabalené, vo vrecku, PODPÍSANÉ). Všetky veci tiež podpísané**!!!

- nenosili dieťaťu **hračky,** knihy, jedlo, tekutiny, zubnékefky,  poháriky ani úbory,

- nosili si vlastné **PERO** k podpisu potrebných tlačív,

- vchádzali do MŠ v rúškach,

- deti do MŠ vodili len **ZDRAVÉ**, inak dieťa nepreberieme,

**V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informujte príslušného vyučujúceho a riaditeľa školy.**

**Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**

- dodržiavali pokyny riaditeľa školy, personálu MŠ a všetky vyhlásenia a oznamy vydané školou a MŠ SR, všetky oznamy budú včas vyvesené na webovej stránke MŠ, prípadne sa môžete informovať na tel.čísle:0901 702 305.

- školné – príspevok sa bude vyberať v dňoch 3.9.2020 a 4.9.2020 pri vstupe do budovy od 6,00h-8,00h. a v pondelok 7.9.2020 od 15,00h.-16,00h v sume 15 euro na dieťa na mesiac september 2020, za deti predškolákov sa neplatí,(ak je možné, pripravte si danú sumu, aby sme sa nezdržiavali pri vydávaní peňazí),

- ak ste ešte do MŠ nevrátili posteľnú bielizeň, žiadame, aby ste tak urobili pri nástupe dieťaťa do MŠ (zabalené v igelitovom vrecku),

- čítali oznamy na webovej stránke MŠ,  pokyny na nástenke či dverách v MŠ a riadili sa nimi,

- **I. zasadnutie RZ pri MŠ Chtelnica bude dňa 3.9.2020 o 16,00h.** na školskom dvore MŠ (v prípade priaznivého počasia), v prípade nepriaznivého počasia bude RZ v iný deň a dôležité pokyny uverejníme dovtedy na webovej stránke MŠ, nový dátum RZ uverejníme včas.(prineste si vlastné pero, na tvári je nutné rúško, pri vstupe dezinfekcia rúk, v rámci ďalších opatrení je dôležité, aby za jedno dieťa/deti prišiel len jeden ZZ a účasť bude samozrejme bez detí),

- pod textom sa nachádzajú usmernenia riaditeľa školy pre MŠ na šk.rok 2020/2021, je nevyhnutné riadiť sa nimi!!! Tiež  tlačivá MŠ. Tieto budú vyvesené aj na vstupných dverách MŠ.

- je možné, že usmernenia sa budú priebežne meniť, či dopĺňať podľa aktuálne vzniknutej situácie.

Ďakujeme za pochopenie!